víza do mjanmarska
občania sr potrebujú na vstup do krajiny platný cestovný pas a vízum, ktoré je možné získať pre turistické cesty do mjanmarska s max. pobytom do 28 dní elektronickou formou. pri tejto forme si žiadateľ vopred vybaví povolenie a vízum mu do pasu bude vlepené na letiskách v rangúne, mandalay, neipyijto.
pre vstup do krajiny cez pozemnú hranicu je možné získať vízum na príslušnom zastupiteľskom úrade v berlíne alebo v bangkoku. cestovný doklad musí mať platnosť o tri mesiace dlhšiu, než je platné vízum. servisný poplatok za vybavenie víz je 20 eur na osobu. potrebné je mať okrem pasu aj vyplnený dotazník, fotografiu, potvrdenie ubytovania z hotela alebo ck a spiatočnú letenku.
očkovanie nie je povinné, ale odporúča sa proti hepatitíde a a b, tetanu a týfusu. rovnaká rada platí pre antimalariká, ak plánujete cestovať na vlastnú päsť do vnútrozemia.